Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 167

j) A próbatesteket vizuális vizsgálattal kell ellenőrizni. 7.2.4. A vizsgálati eredmények értékelése Az ötvözet palackok gyártására alkalmas, ha a megfeszített gyűrűk egyikén sem észlelhető a vizsgálat végén (30 napon át tartó kezelés után) szabad szemmel vagy kismértékű (10—30-szoros) nagyítással repedés. 7.2.5. Metallográfiai vizsgálat 7.2.5.1. Ha a repedések megjelenése biztonsággal nem zárható ki (esetleg egymás után elhelyezkedő bemaródásoknál), akkor el kell végezni a metallográfiai vizsgálatot a repedés feltételezett helyén, a gyűrű tengelyére merőleges metszetben. A metallográfiai vizsgálatnál a gyűrű felületének húzó-, illetőleg nyomófeszültség hatására keletkezett korróziójának jellegét (kristályhatáron vagy kristályon keresztül haladó) és behatolási mélységét kell meghatározni. 7.2.5.2. Az ötvözet palackok gyártására megfelelő, ha a korróziós károsodás a gyűrű mindkét oldalán ugyanolyan. Ha a gyűrű feszített oldalán a kristályközi repedések lényegesen mélyebbek, mint az összenyomott oldalán, akkor a vizsgálat eredményeként az ötvözet palackok gyártására nem megfelelő. 7.2.6. Bizonylatolás A bizonylatoknak tartalmazni kell: 7.2.6.1. az ötvözet megnevezését és szabványszámát, 7.2.6.2. az ötvözet névleges vegyi összetételét és határértékeit, 7.2.6.3. a palack anyagának tényleges vegyi összetételét, 7.2.6.4. az ötvözet tényleges mechanikai tulajdonságait és az előírt tulajdonságokat, 7.2.6.5. a vizsgálatok eredményeit. V. fejezet 1. melléklet A hajlítóvizsgálat vázlata V. fejezet 2. melléklet Típusvizsgálat/típusengedélyezés igazolása (szabályozás) alumíniumból és alumíniumötvözetekből készült, varrat nélküli palackokra A típusvizsgálat eredményei, valamint a típus fő jellemzői a mellékelt lapon találhatók aláírás Az V. fejezet 2. mellékletében lévő típusvizsgálat/típusengedélyezés igazoláshoz tartozó műszaki adatok

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes